عبد الجليل بوزوݣار هوّا باحت ف لمجال د لأركيولوجيا ؤ ؤستاد د تّعليم لعالي ف لمعهد لوطني ديال عولوم ترات ؤ لأتار ف رّباط. ؤ كان رأس عاداد ديال لفراقي د لبحت لمغريبية ؤ دّولية، من بينها فريق ديال لبحت ؤ لحفير ف مغارة لحمام لي كتاشفو فيها لحضارة ديالت إنسان تافوغالت، لّي كاترجع ل فترة قبل خمصطاشرالف عام ؤلا كتر. عبد الجليل بوزوݣار كان تخرّج من لمعهد لوطني ديال علوم ترات و لأتار، ؤ خدا دّوكتورا من جامعة د بورضو ف فرانسا ف لجيولوجيا د لعصر رّباعي ؤ لقبلتاريخ، ؤ دوكتورا د دّولة ف جامعة لييج ف لأركيولوجيا، ؤ هوّا باحت موساعيد ف معهد ماكس پلانك ف ألمانيا (من 2009)، ف لجامعة د ؤكسفورد ف بريطانيا (من 2013)، ؤ ف جامعة محمد لخامس - أݣدال ف رّباط (من 2004)، ؤ كان باحت موساعيد ف 2015 ؤ 2016 ف جامعة إيكس مارسيليا ف فرانسا. عندو بزاف د لأبحات منشورة ف جورنالات علمية، ب تعاون معا باحتين مغاربة ؤ ݣور. "عمرها 90 ألف عام.. هذا ما اكتشفه فريق آثار بالمغرب" (بلعربية). 4 أكتوبر 2010. تطّالع عليه ب تاريخ 25 يونيو 2021.